text: [{"text_idx": "#000002", "text": "Sangurin \u201cTakk fyri dagin\u201d er komin u\u0301t av ny\u0301ggjum"}, {"text_idx": "#000003", "text": "I\u0301 dag \u2013 flaggdagin \u2013 er sangarin og sangskrivarin Stanley Samuelsen komin u\u0301t vi\u00f0 ny\u0301ggjum staklagi, sum er t\u00f8kt a\u0301 talgildu to\u0301nleikapallunum."}, {"text_idx": "#000004", "text": "\u201cTakk fyri dagin\u201d er heiti\u00f0 a\u0301 sanginum, sum Ja\u0301kup Zachariassen hevur lagt til r\u00e6ttis og fingi\u00f0 nakrar av bestu to\u0301nleikarunum vit eiga at sp\u00e6la undir. Ein amerikanari er eisini vi\u00f0 a\u0301 uppt\u00f8kuni, talan er um ein av no\u0301gv bru\u0301ktu studioto\u0301nleikarunum i\u0301 Nashville, Pat Bergeson, sum sp\u00e6lir munnharpu."}, {"text_idx": "#000005", "text": "Talan er um ein eldri sang, sum Stanley hev\u00f0i vi\u00f0 a\u0301 u\u0301tga\u0301vuni \u201cNo 8\u201d, sum kom u\u0301t fyri fy\u0301ra a\u0301rum si\u0301\u00f0ani."}, {"text_idx": "#000006", "text": "Ta\u0301 var sangurin innsp\u00e6ldur einans vi\u00f0 guittara og munnh\u00f8rpu. Nu\u0301 er fult arrangement gj\u00f8rt til henda vakra farv\u00e6lsangin, sum Stanley hevur bru\u0301kt til endasang a\u0301 si\u0301num konsertum."}, {"text_idx": "#000007", "text": "A\u0301 \u201cNo 8\u201d eitur sangurin \u201cTakk fyri\u201d \u2013 nu\u0301 er heiti\u00f0 \u201cTakk fyri dagin\u201d."}, {"text_idx": "#000011", "text": "Stanley Samuelsen, sum er bu\u0301sitandi i\u0301 Danmark, hevur veri\u00f0 i\u0301 F\u00f8royum hesar seinastu dagarnar og hildi\u00f0 konsert. Sunnudagin helt hann v\u00e6lvitja\u00f0a konsert i\u0301 Mentanarhu\u0301sinum i\u0301 heimbygdini Fuglafir\u00f0i."}, {"text_idx": "#000012", "text": "Seinasta konsertin i\u0301 hesum umfari ver\u00f0ur undir mentanarvikuni i\u0301 Runavi\u0301kar kommunu. Konsertin ver\u00f0ur i\u0301 L\u00f8ksh\u00f8ll leygarkv\u00f8ldi\u00f0. Talan er um eina konsert vi\u00f0 b\u00e6\u00f0i Stanley Samuelsen og Anniku Hoydal."}]